ছাতক সংবাদদাতা:: আসন্ন একাদশ জাতীয় সংসদ নির্বাচনকে সামনে রেখে সুনামগঞ্জ-৫ ছাতক-দোয়ারাবাজার আসনের প্রত্যন্ত অঞ্চল চষে বেড়াচ্ছেন জোট-মহাজোটের প্রার্থীরা। সভা-সমাবেশ, গণসংযোগ, মতবিনিময় ও উঠান বৈঠকের মাধ্যমে ভোটারদের কাছে জানিয়ে দিচ্ছেন প্রার্থীতার কথা। পাশাপাশি ভোটারদের কাছে দিয়ে যাচ্ছেন বিভিন্ন উন্নয়নমূলক কর্মকান্ডের প্রতিশ্রুতি। তাই ভোটারদের মন জয় করতে প্রার্থীরা তাদের দ্বারে দ্বারে ঘুরছেন আর সকল সামাজিক অনুষ্ঠানে অংশ গ্রহণ করছেন। স্ব-স্ব বলয়ে ভোট ব্যাংক তৈরি করতে ব্যস্ত সময় পার করছেন প্রার্থীরা। বর্তমান সংসদ সদস্য মুহিবুর রহমান মানিকসহ আ’লীগ, বিএনপি, জাতীয় পার্টি, খেলাফত মজলিস ও স্বতন্ত্র সম্ভাব্য ১৪জন প্রার্থী মাঠে রয়েছেন।